Idang Rasjidi

Chaidar Idang Rasjidi (26 April 1958 - 4 Ḍèsèmber 2021) èngghi panèka sorang musisi laghu jazz asal Inḍonèsia sè èkennal karana kamampowanna amaèn piano.Retia Kartika Dewi. "Meninggal Dunia, Ini Profil dan Perjalanan Musik Idang Rasjidi". Kompas. 2021-12-05. Aksès 2026-01-09. Idang bisa amaèn piano menangka dhâddhi sowara sè nomer sèttong tor kalaban vokalna dhibi' mènangka dhâddhi sowara sè nomer ḍuwâ' nèroaghi sowara ḍâri samacemma pakakas musik akadhi trompèt, trombone, sareng perkusi.

 Parjhâlânan karèrna 
È Awwâl karèrna Idang amaèn musik nalèkana salèrana kennal kalabân Abadi Soesman sè ngajhek kaangghuy agabung è sèttong acara paket na'kana' è TVRI. È bâkto ka'rowa salèrana ta' amaèn piano, tatapè amaèn bass. Saterrossa Idang èkaparcajâ kaangghuy ngèssè'è bâgiyân keyboard è kalompo' musik Abadi Soesman Band. Sajjhek ka'rowa asmana Idang Rasjidi molaè èkennal mènangka orèng pianis sè pènter è ḍâlem laghu jazz. Dhâsar kaangghuy amaèn piano èkaollè ḍâri Ny. Kardana, ghuru sè ngajhâri amaèn piano sè lu-ghâlluna. Saterrossa pas salèrana ajhâr dhibi'.Idang Nurcahyani. "Idang Rasjidi Si Anak Lanun". Kompas. 2012-11-23. Aksès 2026-01-09. 

Kapènterrânna Idang è ḍâlem amaèn piano sajen lèbur nalèkana salèrana atemmo sareng seniorna Ireng Maulana sareng Kiboud Maulana, Idang agabung ka ḍâlem Ireng Maulana Associate.Sapto Purnomo. "Profil Idang Rasjidi, Musikus Jazz Senior yang Meninggal Akibat Komplikasi Penyakit Diabetes". Liputan 6. 2021-12-05. Aksès 2026-01-09. Idang jhughân bânynya' ngaollè pangalaman asareng Naryono (saxophone), Benny Mustapha (Trombone), Dullah Suweileh (perkusi), Jeffrey Tahalele (bass) nalèkana sadhâjâna agabung è ḍâlâm sèttong band sè anyama The Galatic.

Salaèn asareng seniorna, Idang jhughân amaèn musinh asareng ca-kancana musisina sè saangkadhân. Asareng Indra Lesmana, salèrana abhângon Indra Lesmana - Idang Rasjid Reformation Jazz.Sapto Purnomo. "Indra Lesmana Kehilangan Sosok Idang Rasjidi yang Penuh Canda". Liputan 6. 2021-12-05. Aksès 2026-01-09. Saterrosa asareng Candra Darusman, Jopie Item, tor Hari Subardja, Uche Haryono, Tito Sumarsono, Idang noro' è dalem rekkamna Tika Bisono sareng Denby Hatami.

 Sombher